**Қазақстан Республикасының заңнамасына сәйкес "Отбасы банк" АҚ-ның тұрғын үй жағдайларын жақсарту және (немесе) емделуге ақы төлеу мақсатында біржолғы зейнетақы төлемдерін пайдалану туралы шарттың стандартты талаптары**

*(№1 қосымшаның атауы 15.09.2021 ж. №153 БШ редакциясында жазылды)*

**1-тарау. Терминдер мен анықтамалар**

 1. Осы Қазақстан Республикасының заңнамасына сәйкес "Отбасы банк" АҚ-ның тұрғын үй жағдайларын жақсарту және (немесе) емделуге ақы төлеу мақсатында біржолғы зейнетақы төлемдерін пайдалану туралы шарттың стандартты талаптарында (бұдан әрі - Стандартты талаптар) мынадай терминдер, анықтамалар және шартты қысқартулар пайдаланылады:

 1) банк – "Отбасы банк" тұрғын үй құрылыс жинақ банкі" АҚ;

 2) Шарт - Банк пен өтініш берушілер арасында жасалған, Қазақстан Республикасы заңнымасына сәйкес тұрғын үй жағдайларын жақсарту және (немесе) емделуге ақы төлеу мақсаттарына біржолғы зейнетақы төлемдерін пайдалану туралы шарт, оған ажырамас бөліктер ретінде стандартты талаптар, тарифтер, қосылу туралы өтініш, сондай-ақ оларда айтылған қосымшалар, шарттардың нысандары/шаблондары, келісімдер және өзге де құжаттар кіреді;

 3) біржолғы зейнетақы төлемі - тұрғын үй жағдайларын жақсарту және (немесе) емделуге ақы төлеу мақсатында салымшы (алушы) бірыңғай жинақтаушы зейнетақы қорынан (бұдан әрі - БЖЗҚ) алатын міндетті зейнетақы жарналары және (немесе) міндетті кәсіптік зейнетақы жарналары есебінен қалыптастырылған зейнетақы жинақтарының сомасы;

 4) өтініш беруші –"Қазақстан Республикасында зейнетақымен қамсыздандыру туралы" 2013 жылғы 21 маусымдағы Қазақстан Республикасының Заңына (бұдан әрі – заң) сәйкес БЖЗҚ-дан біржолғы зейнетақы төлемдерін алуға құқығы бар тұлға; *(№1 қосымшаның 1-тарауы 1-тармағының 4) тармақшасы 24.03.2022 ж. № 39 БШ-ның редакциясында жазылды.);*

 5) қосылу туралы өтініш – осы стандарттық талаптарға және банктің ішкі құжаттарына сәйкес берілетін, өтініш берушінің банкке жолдаған жазбаша ұсынысы (офертасы) бар стандартты талаптарға (банк нысаны бойынша) қосылуға өтініші. Қосылуға арналған өтініш стандартты талаптардың ажырамас бөлігі болып табылады (№1 қосымша);

 6) жеке кабинет – біржолғы зейнетақы төлемдерін алу және пайдалану, сондай-ақ олардың дербес деректерін пайдалану мәселелері бойынша өтініш берушілердің/алушылардың банкпен ресми ақпараттық өзара іс - қимылына арналған [www.enpf-otbasy.kz](http://www.enpf-otbasy.kz) интернет-ресурсының компоненті;

 7) алушы - тұрғын үй жағдайларын жақсарту және (немесе) емделуге ақы төлеу үшін өзінің біржолғы зейнетақы төлемдерін және (немесе) жұбайының (зайыбының) және (немесе) жақын туыстарының біржолғы зейнетақы төлемдерін пайдаланатын жеке тұлға;

 8) тұрғын үй жағдайларын жақсарту жөніндегі қағидалар - Қазақстан Республикасы Индустрия және инфрақұрылымдық даму министрінің бұйрығымен бекітілген Қазақстан Республикасының заңнамасына сәйкес тұрғын үй жағдайларын жақсарту үшін біржолғы зейнетақы төлемдерін пайдалану қағидалары;

 9) емделу жөніндегі қағидалар - Қазақстан Республикасы Денсаулық сақтау министрінің бұйрығымен бекітілген емделуге арналған біржолғы зейнетақы төлемдерін пайдалану қағидалары;

 10) біржолғы зейнетақы төлемдеріне арналған арнайы шоттар (бұдан әрі – арнайы шот) – тұрғын үй жағдайларын жақсарту және (немесе) емделуге ақы төлеу мақсатында БЖЗҚ-дан біржолғы зейнетақы төлемдерін есепке жатқызу үшін біржолғы зейнетақы төлемдерін алушының банкте ашатын ағымдағы банктік шоты.

 Осы стандартты талаптарда пайдаланылатын өзге де ұғымдар мен терминдер тұрғын үй жағдайларын жақсарту жөніндегі қағидаларға, емдеу жөніндегі қағидаларға және Қазақстан Республикасының өзге де заңнамалық актілеріне сәйкес қолданылады.

 *(№1 Қосымшаның 1-тарауының 1-тармағы 15.09.2021 ж. №153 БШ редакциясында жазылды)*.

**2-тарау. Негізгі ережелер**

2. Осы Шарт тұрғын үй жағдайларын жақсарту және (немесе) емделуге ақы төлеу мақсатында БЖЗҚ біржолғы зейнетақы төлемдерін алған кезде банк пен өтініш берушілердің/алушылардың өзара іс-қимыл жасау тәртібін айқындайды.

3. Шарт Банктің қосылу туралы өтініштегі өтініш берушінің офертасын акцептеуі арқылы жасалады. Акцепт Банктің қосылу туралы өтінішті қабылдағаны туралы ақпаратты өтініш берушінің/алушының жеке кабинетінде көрсету болып табылады.

4. Осы Шарт Қазақстан Республикасы Азаматтық кодексінің 389-бабының ережелеріне сәйкес жасалатын қосылу шарты болып табылады, оның талаптарын өтініш беруші/алушы осы Шартқа жалпы қосылу туралы өтініш беруші/алушы қол қойған өтініш негізінде қосылу жолымен ғана қабылдауы мүмкін. Бұл ретте, шарт өтініш берушінің/алушының жеке кабинетінде Банктің қосылу туралы өтінішті қабылдағаны туралы ақпарат көрсетілген күннен бастап күшіне енеді.

 5. Өтініш беруші/ алушы қол қойған қосылу туралы өтініш берушінің/алушының стандартты талаптарды қандай да бір ескертулер мен қарсылықтарсыз толық көлемде алғанын, оқығанын, түсінгенін және қабылдағанын куәландырады. Егер банкте қосылу туралы қол қойылған өтініш болса, онда өтініш беруші /алушы шартқа қол қою фактісінің жоқтығына сілтеме жасауға құқылы емес. Қосылу туралы өтінішке қол қоя отырып, өтініш беруші/алушы біржолғы зейнетақы төлемдерін алудың және пайдаланудың барлық талаптарды өзіне қабылдайды және осы стандартты талаптарға қосылады, сондай-ақ стандартты талаптардың барлық ережелері өтініш берушінің/алушының мүдделері мен еркіне толық сәйкес келетінін растайды.

 6. Банк кез келген оқиғалар туралы өтініш берушілерді/алушыларды жазбаша хабарлама/талап жіберу жолымен, телефон (дар) арқылы, өтініш беруші/алушы банк үшін Байланыс ақпараты ретінде көрсеткен электрондық пошта арқылы, оның ішінде sms-хабарламалар жіберу арқылы, сондай-ақ қашықтықтан банктік қызмет көрсету жүйесі, мобильді қосымшалар арқылы және өтініш берушілерге/алушыларға ақпаратты алуға және оның банктен туындайтынын анықтауға мүмкіндік беретін өзге де тәсілдермен хабардар етуге құқылы

 7. Шарт жасалғаннан кейін тараптар құқықтарға ие болады, өздеріне міндеттемелер қабылдайды, сондай-ақ стандартты талаптарға және тараптар қол қоятын өзге де құжаттарға, сондай-ақ Қазақстан Республикасы заңнамасының және Банктің ішкі құжаттарының талаптарына сәйкес көрсетілген міндеттемелерді орындамағаны үшін жауапты болады.

**3 - тарау. БЖЗҚ төленетін біржолғы зейнетақы төлемдерін тұрғын үй жағдайларын жақсарту және (немесе) емделуге ақы төлеу мақсатында пайдаланудың негізгі талаптары**

 8. Алушылар біржолғы зейнетақы төлемдерін:

1) тұрғын үй жағдайларын жақсарту жөніндегі ережеге сәйкес тұрғын үй жағдайларын жақсарту үшін;

2) емдеу жөніндегі ережеге сәйкес емделуге ақы төлеуге пайдаланады.

 Біржолғы зейнетақы төлемінің нысаналы пайдаланылуын растайтын құжаттардың тізбесі Банктің интернет-ресурсында қамтылған (www.enpf-otbasy.kz).

Өтініш берушілердің/алушылардың арнайы шотқа БЗТ сомасын алуымен байланысты барлық рәсімдер Банктің интернет-ресурсында (www.enpf-otbasy.kz) Қазақстан Республикасының аумағында ғана жүзеге асырылады. *(№1 Қосымшаның 3-тарауының 8-тармағы 29.06.2022 ж. № 98 БШ-мен 5-азатжолмен толықтырылды)*

 9. Біржолғы зейнетақы төлемдерін пайдалана отырып сатып алынған/салынған жылжымайтын мүлік алушының меншігіне ресімделеді.

 10. Алушы банкке біржолғы зейнетақы төлемдерінің нысаналы пайдаланылуын растайтын құжаттарды (жеке кабинетте осындай құжаттардың сканерленген көшірмелерін жүктеу арқылы) тұрғын үй жағдайларын жақсарту жөніндегі қағидаларда көзделген мақсаттарға 20 (жиырма) жұмыс күні ішінде, емдеу жөніндегі қағидаларда күннен бастап 45 (қырық бес) жұмыс күні ішінде ұсынбаған жағдайда олардың арнайы шотқа түсуі, біржолғы зейнетақы төлемдерінің сомасы БЖЗҚ-ға қайтарылуы тиіс.

 Бірыңғай зейнетақы төлемдері арнайы шотқа келіп түскен күннен бастап тұрғын үй жағдайларын жақсарту бойынша қағидаларда көрсетілген мақсаттарға арналған бірыңғай зейнетақы төлемдерінің мақсатты пайдаланылуын растайтын құжаттарды 20 (жиырма) жұмыс күні ішінде және емделу бойынша қағидаларда көрсетілген мақсаттарға арналған бірыңғай зейнетақы төлемдерінің мақсатты пайдаланылуын растайтын құжаттарды 45 (қырық бес) жұмыс күні ішінде алушы банкке ұсынбаған жағдайда, бірыңғай зейнетақы төлемдері сомасы БЖЗҚ-ға қайтарылуы тиіс.

Сондай-ақ өтініш берушінің (алушының жұбайы (зайыбы), жақын туысы болып табылатын) арнайы шотына қаражат келіп түскен күннен бастап, өтініш берушінің (алушының жұбайы (зайыбы), жақын туысы болып табылатын) тұрғын үй жағдайын жақсарту мақсаттары бойынша 20 (жиырма) жұмыс күні ішінде және (немесе) емделу ақысын төлеу мақсаттары бойынша 45 (қырық бес) жұмыс күні ішінде алушының арнайы шотына аударылмаған біржолғы зейнетақы төлемдері қайтарылуға жатады. *(№1 қосымшаның 3-тарауының 10-тармағы 24.03.2022 ж. № 39 БШ-ның редакциясында жазылды).*

 11. Алушылардың тұрғын үй жағдайларын жақсарту жөніндегі ережеде, емдеу жөніндегі ережеде, стандартты талаптарда, Банктің ішкі құжаттарында көзделген біржолғы зейнетақы төлемдерін пайдалану шарттарын бұзуы біржолғы зейнетақы төлемдерін мақсатсыз пайдалану болып табылады.

 Біржолғы зейнетақы төлемдері мақсатсыз пайдаланылған жағдайда, алушы банктің ішкі құжаттарында айқындалатын тәртіппен және шарттарда нысаналы мақсаты бойынша пайдаланылмаған біржолғы зейнетақы төлемдерін арнайы шотқа қайтарады.

 12. *(№1 Қосымшаның 3-тарауының 12-тармағы 29.06.2022 ж. №98 БШ-мен алынып тасталды)*.

 **4**-**тарау. Өтініш берушінің/алушының және Банктің құқықтары мен міндеттері**

 13. **Өтініш беруші / алушы:**

1) біржолғы зейнетақы төлемінің сомасын тұрғын үй жағдайларын жақсарту жөніндегі ережеде, емдеу жөніндегі ережеде, стандартты шарттарда және Банктің ішкі құжаттарында көзделген тәртіппен және мақсаттарға пайдалануға;

 2) өзінің біржолғы зейнетақы төлемдерін алушының жұбайы (зайыбы), алушының жақын туысы болып табылатын алушыға жеке кабинетінде басқаға беру туралы келісімге қол қою арқылы беруге;

 3) БЖЗҚ тұрғын үй жағдайын жақсарту және (немесе) емделу ақысын төлеу мақсатында біржолғы зейнетақы төлемін алып қоюға берілген өтініштің жағдайы туралы жеке кабинеттен ақпарат алуға құқылы.

14. **Банк құқылы:**

 1) өтініш берушіде арнайы шот болмаған жағдайда, тұрғын үй жағдайларын жақсарту және (немесе) емделуге ақы төлеу мақсатында БЖЗҚ-дан біржолғы зейнетақы төлемін алып қоюға арналған өтінішпен бірге БЖЗҚ электрондық хабарлама жіберуден бас тартуға;

 2) БЖЗҚ біржолғы зейнетақы төлемін алып қоюға арналған өтінішке тұрғын үй жағдайларын жақсарту жөніндегі ережелердің, емдеу жөніндегі ереженің, стандарттық талаптардың, Банктің ішкі құжаттарының талаптарына сәйкес келмейтін қаражаттың нысаналы пайдаланылуын растайтын құжаттар ұсынылған жағдайларда, нысаналы мақсаты бойынша біржолғы зейнетақы төлемінің сомасын аударудан бас тартуға;

 3) мынадай жағдайларда біржолғы зейнетақы төлемінің сомасын БЖЗҚ-ға қайтаруға құқылы:

- алушының Банкке алушының арнайы шотына есептелген біржолғы зейнетақы төлемдерінің бүкіл сомасын немесе бір бөлігін БЖЗҚ-ға қайтаруға өтініш беруі;

- біржолғы зейнетақы төлемдері арнайы шотқа келіп түскен күннен бастап тұрғын үй жағдайларын жақсартуға арналған мақсаттар бойынша 20 (жиырма) жұмыс күні ішінде және (немесе) емделуге келіп түскен күннен бастап емделуге ақы төлеу мақсаттары бойынша 45 (қырық бес) жұмыс күні ішінде өтінішкердің / алушының банктің интернет-ресурсында (www.enpf-otbasy.kz) қамтылған қаражаттың мақсатты пайдаланылғанын растайтын құжаттарды ұсынбауы;

- қаражаттың мақсатты пайдаланылуын растайтын құжаттардың, БЖЗҚ-дан төленетін біржолғы зейнетақы төлемдеріне өтініштің тұрғын үй жағдайларын жақсарту жөніндегі қағидалардың, емдеу жөніндегі қағидалардың, Стандартты шарттардың, Банктің ішкі құжаттарының талаптарына біржолғы зейнетақы төлемдері арнайы шотқа келіп түскен күннен бастап тұрғын үй жағдайларын жақсартуға арналған мақсаттар бойынша 20 (жиырма) жұмыс күні өткеннен кейін және (немесе) емдеуге ақы төлеу мақсаттары бойынша 45 (қырық бес)жұмыс күні өткеннен кейін сәйкес келмегенін анықтау;

- тұрғын үй жағдайларын жақсарту және (немесе) емделуге ақы төлеу мақсатында аударылған БЗТ-ны мақсатсыз пайдалану;

- ТҚЖ салымын толтырған кезде алушының БЗТ қаражатын 36 (отыз алты) ай ішінде нысаналы мақсаты бойынша пайдаланбауы;

- алушылардың тұрғын үй жағдайларын жақсарту қағидаларында, емдеу қағидаларында, стандартты шарттарда, Банктің ішкі құжаттарында көзделген БЗТ-ны пайдалану шарттарын бұзуы БЗТ-ны мақсатсыз пайдалануы болып табылады;

- арнайы шотқа түскен біржолғы зейнетақы төлемінің сомасы қаражаттың мақсатты пайдаланылуын растайтын құжаттарда көзделген нысаналы мақсат сомасына сәйкес келмеуі;

- Екінші деңгейдегі банктерден, ипотекалық ұйымдардан алушының БЗТ-ны пайдалана отырып меншікке ресімдеген жылжымайтын мүлік түріндегі кепілмен қамтамасыз етуді іске асырудан алынған ақшалай қаражаттың біржолғы зейнетақы төлемдерін қайтару есебіне түсімдер;

- банктік қарыз шарты жасалған күннен бастап күнтізбелік 14 (он төрт) күн ішінде қарызды қайтару;

- тұрғын үй құрылыс жинақтары туралы шартты бұзу;

- тұрғын үй құрылысы жинақ ақшасы туралы шарт бойынша құқықтарды басқаға беру;

- тұрғын үй құрылысы жинақ ақшасы туралы шарт бойынша салымшы қайтыс болған немесе еңбекке қабілеттілігінен толық айырылған жағдайда (ТҚЖ салымына орналастырылған БЗТ қаражаты одан әрі тұрғын үй сатып алуға (оның ішінде бір банктік қарыз шарты шеңберінде жөндеу жүргізу үшін) ипотекалық тұрғын үй қарызын алу (қайта қаржыландыру) немесе жеке тұрғын үй салу (нысаналы мақсаты бар жер учаскесін сатып алуды қоса алғанда – жеке тұрғын үй құрылысы немесе жеке қосалқы шаруашылық) мақсаты бойынша пайдаланылған жағдайларға қолданылмайды). *(№1 Қосымшаның 4-тарауының 14-тармағының 3) тармақшасының 13-азатжолы 29.06.2022 ж. № 98 БШ редакциясында жазылды.)*;

- тұрғын үй құрылысына үлестік қатысу туралы шартты бұзу;

- тұрғын үй құрылысына үлестік қатысу туралы шарт бойынша құқық беру."

Соттардың заңды күшіне енген шешімдері болған жағдайларды қоспағанда, БЗТ сомасы 3 (үш) жұмыс күні ішінде БЖЗҚ-ның шотына қайтарылуға жатады. *(№1 қосымшаның 4-тарауы 14-тармағының 3) тармақшасы 24.03.2022 ж. № 39 БШ-ның редакциясында жазылды).*

 4) өтініш берушіден/алушыдан қосымша ақпарат пен құжаттарды сұрату (Банктің www.enpf-otbasy.kz интернет-ресурсында қамтылған құжаттар тізбесінен басқа Қазақстан Республикасы заңнамасы талаптарының сақталуын тексеру мақсатында біржолғы зейнетақы төлемі сомасының нысаналы пайдаланылуына қатысты (оның ішінде алушыға біржолғы зейнетақы төлемдерінің сомасы берілгеннен кейін);

5) *(№1 Қосымшаның 4-тарауының 14-тармағының 5-тармақшасы 29.06.2022 ж. №98 БШ-мен алынып тасталды.)*;

6) БЖЗҚ – ға өтініш берушінің/алушының келісімімен (осы Шартқа №2 қосымша) қоса Банк қате қайтарған қаражатты оның жеке зейнетақы шотынан есептен шығаруға электрондық хабарлама жіберуге *(№1 қосымшаның 4-тарауының 14-тармағы 24.03.2022 ж. № 39 БШ редакциясындағы 6) тармақшамен толықтырылсын)*

 15. **Өтініш беруші / алушы міндеттенеді:**

1) БЖЗҚ біржолғы зейнетақы төлемінің қолжетімді сомасы туралы ақпаратты, оның ішінде БЖЗҚ интернет-ресурсы арқылы өз бетінше алуға;

2) тұрғын үй құрылысына үлестік қатысу туралы шартты, жылжымайтын мүлікті сатып алу-сату шартын, біржолғы зейнетақы төлемін пайдалана отырып жылжымайтын мүлікті сатып алуды көздейтін өзге де құқық белгілейтін құжатты ресімдеу кезінде мұндай құжатта сатып алынатын жылжымайтын мүлік үшін төлем көздері мен сомасын (әрбір көз бөлінісінде) көздеуге;

 3) біржолғы зейнетақы төлемін пайдалана отырып, жеке тұрғын үй салу жөніндегі мердігерлік шартты ресімдеу кезінде мұндай құжатта құрылыс-монтаждау жұмыстары үшін төлем көздері мен сомасын (әрбір көз бөлігінде) көздеуге;

 4) біржолғы зейнетақы төлемін пайдалана отырып алынатын, ипотекалық тұрғын үй қарызы, алдын ала тұрғын үй қарызы, аралық тұрғын үй қарызы, 5 (бес) жылдан астам мерзімдегі тұрғын үй қарызы есебінен жылжымайтын мүлікті сатып алу-сату шартын, жылжымайтын мүлікті сатып алуды/салуды көздейтін өзге де құқық белгілейтін құжатты ресімдеу кезінде мұндай құжатта жылжымайтын мүлікке құқықтарды тіркеу жөніндегі уәкілетті органда меншік құқықтары тіркелген күннен бастап 5 (бес) жыл ішінде сатып алынатын жылжымайтын мүлікті, сондай-ақ сатып алынатын жылжымайтын мүлік үшін төлем көздері мен сомасын (әрбір көз бөлінісінде) иеліктен шығаруға тыйым салуды көздеуге;

 5) жылжымайтын мүлікті сатып алу / салу кезінде сатушымен / мердігермен толық есеп айырысу үшін біржолғы зейнетақы төлемдерін пайдалануға (ипотекалық тұрғын үй қарызы, алдын ала тұрғын үй қарызы, аралық тұрғын үй қарызы, тұрғын үй қарызы есебінен жылжымайтын мүлікті сатып алу/салу жағдайларын қоспағанда);

 6) меншік иесі алушының жұбайы (зайыбы), жақын туыстары, сондай-ақ алушының (өтініш берушінің) жұбайының (зайыбының) жақын туыстары болып табылатын біржолғы зейнетақы төлемінің сомасын жылжымайтын мүлікті сатып алуға пайдаланбауға; *(№1 қосымшаның 4-тарауы 15-тармағының 6) тармақшасы 24.03.2022 ж. № 39 БШ-ның редакциясында жазылды.);*

7) банкке банктің www.enpf-otbasy.kz интернет-ресурсында қамтылған тізбеге сәйкес құжаттарды беруге міндетті, сондай-ақ біржолғы зейнетақы төлемінің нысаналы пайдаланылуын тексеру және растау үшін банк сұратқан өзге де құжаттарды (оның ішінде біржолғы зейнетақы төлемінің сомасын алғаннан кейін) ұсынуға.

8) төмендегі жағдайларда БЗТ сомасын 3 (үш) жұмыс күні ішінде БЖЗҚ шотына қайтаруға (заңды күшіне енген сот шешімдері болған жағдайларды қоспағанда):

- тұрғын үй құрылыс жинақтары туралы шартты бұзу;

- тұрғын үй құрылысы жинақ ақшасы туралы шарт бойынша құқықтарды басқаға беру;

- тұрғын үй құрылысы жинақ ақшасы туралы шарт бойынша салымшы қайтыс болған немесе еңбекке қабілеттілігінен толық айырылған жағдайда (ТҚЖ салымына орналастырылған БЗТ қаражаты одан әрі тұрғын үй сатып алуға (оның ішінде бір банктік қарыз шарты шеңберінде жөндеу жүргізу үшін) ипотекалық тұрғын үй қарызын алу (қайта қаржыландыру) немесе жеке тұрғын үй салу (нысаналы мақсаты бар жер учаскесін сатып алуды қоса алғанда – жеке тұрғын үй құрылысы немесе жеке қосалқы шаруашылық) мақсаты бойынша пайдаланылған жағдайларға қолданылмайды). *(№1 Қосымшаның 4-тарауының 15-тармағының 8) тармақшасының 4-азатжолы 29.06.2022 ж. № 98 БШ редакциясында жазылды.)*;

- тұрғын үй құрылысына үлестік қатысу туралы шартты бұзу;

- тұрғын үй құрылысына үлестік қатысу туралы шарт бойынша құқық беру; *(№1 қосымшаның 4-тарауының 15-тармағы 24.03.2022 ж. № 39 БШ редакциясындағы 8) тармақшамен толықтырылсын)*

9) ҚҚБ-ны хабардар еткен сәттен бастап 3 (үш) жұмыс күні ішінде алушының/өтініш берушінің Банкіндегі біржолғы зейнетақы төлемдері үшін арнайы шотқа есепке алу үшін қате қайтарылған қаражатты алушының / өтініш берушінің жеке зейнетақы шотынан есептен шығаруға арналған келісімге ЭЦҚ арқылы қол қоюға; *(№1 қосымшаның 4-тарауының 15-тармағы 24.03.2022 ж. № 39 БШ-мен 9) тармақшамен толықтырылсын).*

10) алушының немесе жұбайының (зайыбының) тұрғын үйге (пәтерге) меншік құқығының тіркелгенін растайтын, электрондық-цифрлық қолтаңбамен куәландырылған құжаттарды уақтылы ұсынуға және тұрғын үй құрылысы жинақ ақшасы туралы шарт бойынша БЗТ бар салымды үшінші тұлғаға кепілге беруге жол бермеуге міндетті. *(№1 қосымшаның 4-тарауының 15-тармағы 24.03.2022 ж. № 39 БШ редакциясындағы 10) тармақшамен толықтырылсын)*

 16. **Банк** **міндеттенеді:**

 1) тұрғын үй жағдайларын жақсарту жөніндегі ережеге, емдеу жөніндегі ережеге, стандартты талаптарға, Банктің ішкі құжаттарына сәйкес БЖЗҚ тұрғын үй жағдайларын жақсарту және (немесе) емделу үшін ақы төлеу мақсатында БЖЗҚ біржолғы зейнетақы төлемін алып қоюға арналған өтінішпен электрондық хабарлама жіберуге;

 2) Қазақстан Республикасының заңнамасында және Банктің ішкі құжаттарында көзделген тәртіппен өтініш берушіге арнайы шот ашуға;

 3) қаражаттың нысаналы пайдаланылуын растайтын құжаттар тұрғын үй жағдайларын жақсарту жөніндегі ереженің, емдеу жөніндегі ереже талаптарына, стандартты талаптарға, Банктің ішкі құжаттарына сәйкес келген жағдайларда, осындай құжаттар ұсынылған күннен бастап 10 (он) жұмыс күні ішінде оның нысаналы мақсаты бойынша біржолғы зейнетақы төлемінің сомасын аударуға.

**5-тарау. Стандартты талаптарға өзгерістер мен толықтырулар енгізу тәртібі**

 17. Стандартты талаптарға өзгерістер мен толықтырулар енгізуді, оның ішінде оларды жаңа редакцияда жазу арқылы банк Қазақстан Республикасы заңнамасының, осы тараудың талаптарын және стандартты талаптарда белгіленетін ерекшеліктерді ескере отырып, біржақты тәртіппен жүзеге асырады.

 18. Банк өтініш берушіні/алушыны осындай өзгерістер күшіне енгенге дейін күнтізбелік 5 (бес) күннен кешіктірмей стандартты талаптарға енгізілетін өзгерістер мен толықтырулар туралы осы стандартты талаптарда көрсетілген тәсілдермен хабардар етеді.

 19. Стандартты талаптардың өзгерістерімен және толықтыруларымен келіспеген жағдайда өтініш беруші /алушы банктің интернет-ресурсында ([www.hcsbk.kz](http://www.hcsbk.kz))өзгерістермен және толықтырулармен стандартты талаптар орналастырылған күннен бастап күнтізбелік 5 (бес) күн ішінде шартты бұзуды талап етуге құқылы. Егер көрсетілген мерзімде шартты бұзу жөніндегі талап банкке келіп түспесе, бұл мән-жай өтініш берушінің/алушының өзгерістермен және толықтырулармен стандартты талаптармен келісетінін және өтініш берушінің/алушының оларға қосылатынын білдіреді.

 20. Стандартты талаптардың кез келген өзгерістері мен толықтырулары, оның ішінде банк бекіткен стандартты талаптардың жаңа редакциясы олар күшіне енген күннен бастап стандартты талаптарға қосылған, оның ішінде өзгерістер мен толықтырулар күшіне енген күннен бұрын стандартты талаптарға қосылған барлық тұлғаларға бірдей қолданылады.

**6-тарау. Тараптардың жауапкершілігі**

 21. Тараптар стандартты талаптар шеңберінде қабылданған өз міндеттемелерін орындамаған немесе тиісінше орындамаған жағдайда кінәлі тарап Қазақстан Республикасының заңнамасына сәйкес жауапты болады.

 22. Тараптар еңсерілмейтін күш мән-жайлары: су тасқыны, жер сілкінісі, дүлей зілзала, блокадалар, ереуілдер, әскери іс-қимылдар, террористік актілер және тараптар болжай алмаған және осы стандартты жағдайлар бойынша міндеттемелердің орындалуына тікелей әсер еткен еңсерілмейтін күш мән-жайлары туындаған кезде осы стандартты жағдайлар бойынша өздеріне алған міндеттемелерді бұзғаны үшін жауапты болмайды.

 23. Өтініш беруші/алушы біржолғы зейнетақы төлемі сомасының мақсатты пайдаланылуын растайтын құжаттардың дұрыстығы үшін Қазақстан Республикасының заңнамасында көзделген жауаптылықта болады.

 24. Банк өтініш берушінің/алушының тұрғын үй жағдайларын жақсарту жөніндегі қағидаларда және емдеу жөніндегі қағидаларда көзделген мақсаттарға біржолғы зейнетақы төлемін алуына және пайдалануына байланысты шеккен және (немесе) болашақта туындаған залалдары және (немесе) шығыстары үшін жауапты болмайды.

24-1. Алушыға/өтініш берушіге SMS-хабарлама жіберілген жағдайда, БЗТ-ны алушы оның жеке зейнетақы шотынан Банк тарапынан қате қайтарылған қаражатты есептен шығаруға қол қойған келісімді Банккеұсынбаған жағдайда, Банк жауапты болмайды. *(№1 қосымшаның 6-тарауы 24.03.2022 ж. № 39 БШ редакциясындағы 24-1-тармақпен толықтырылсын)*

**7-тарау. Дауларды реттеу**

 25. Шарт бойынша міндеттемелерді орындау үдерісінде даулар туындаған жағдайда Тараптар оларды соттан тыс тәртіппен реттеу үшін барлық қажетті шараларды қолдануға міндетті. Келіспеушіліктерді соттан тыс тәртіппен реттеу мүмкін болмаған жағдайда, дауларды Қазақстан Республикасының заңнамасына сәйкес сот қарайды.

**8-тарау. Өзге де ережелер**

 26. Шартты өзгерту немесе бұзу тараптарды осындай өзгеріс немесе бұзу сәтіне дейін туындаған шарт бойынша өз міндеттемелерін орындаудан босатпайды.

 27. Шарт Қазақстан Республикасының заңнамасына сәйкес түсіндірілуге жатады. Осы стандарттық шарттармен реттелмеген бөлігінде Банктің ішкі құжаттарының ережелері, тұрғын үй жағдайларын жақсарту жөніндегі ережелер, емдеу жөніндегі ережелер және Қазақстан Республикасының қолданыстағы заңнамасы қолданылады.

 28. Егер Шарттың қандай да бір ережесі заңсыз, жарамсыз немесе кез келген қолданылатын заңнама бойынша сот қорғауын пайдаланбайтын болса, Шарттың мұндай ережелері банк пен өтініш беруші/алушы арасындағы өзара қарым-қатынастарда қолданылмайды. Шарттың қалған ережелері өз күшін және жарамдылығын сақтайды.

 29. Осы Стандартты талаптар, қосылу туралы өтініш, сондай-ақ оларда аталған қосымшалар, шарттардың нысандары/шаблондары, келісімдер және өзге де құжаттар мемлекеттік және орыс тілдерінде жасалды, олардың әрқайсысының бірдей заңды күші бар.

Стандартты талаптардың мемлекеттік және орыс тілдеріндегі мәтіндері арасында қайшылықтар болған жағдайда, Тараптар Стандартты талаптардың орыс тіліндегі мәтінін басшылыққа алады.

Қазақстан Республикасының заңнамасына сәйкес

"Отбасы банк" АҚ-ның тұрғын үй жағдайларын

жақсарту және (немесе) емделуге ақы төлеу үшін

біржолғы зейнетақы төлемдерін пайдалану

туралы шарттың стандартты талаптарына

**№ 1 қосымша**

Қазақстан Республикасының заңнамасына сәйкес "Отбасы банк" АҚ тұрғын үй жағдайларын жақсарту үшін біржолғы зейнетақы төлемдерін пайдалану және (немесе) емделуге ақы төлеу туралы шарттың стандартты талаптарына қосылу туралы

**ӨТІНІШ**

 Қазақстан Республикасы Азаматтық кодексінің 389-бабына сәйкес, мен, \_\_\_\_\_\_\_\_(аты жөні), бұдан әрі "өтініш беруші/алушы" деп аталып, ЖСН\_\_\_\_\_\_\_\_\_\_\_\_\_\_\_\_, Қазақстан Республикасының заңнамасына сәйкес "Отбасы банк" АҚ тұрғын үй жағдайларын жақсарту үшін біржолғы зейнетақы төлемдерін пайдалану және (немесе) емделуіне ақы төлеу туралы шарттың (бұдан әрі-стандартты талаптар) стандартты талаптарына Банктің www.hcsbk.kz интернет-ресурсында орналастырылған редакциядағы мекенжай бойынша қол қойылған күнгі жағдай бойынша толық көлемде қосыламын және растаймын:

 1) шарт оқылды, өтініш беруші/алушы толық көлемде, қандай да бір ескертулерсіз және қарсылықтарсыз қабылдады, өтініш беруші/алушы үшін өтініш берушінің/алушының ақылға қонымды түсінілетін мүдделерін негізге ала отырып, қабылданбайтын қандай да бір ауыртпалық талаптары жоқ;

2) Осы стандартты талаптармен жиынтығында қосылу туралы өтініш Қазақстан Республикасының заңнамасына сәйкес тұрғын үй жағдайларын жақсарту үшін біржолғы зейнетақы төлемдерін пайдалану және (немесе) "Отбасы банк" АҚ емделуіне ақы төлеу туралы шарт (бұдан әрі-Шарт) болып табылады;

3) енгізілген өзгерістерді және/немесе толықтыруларды ескере отырып немесе жаңа редакцияда шартты орналастыру арқылы шартты "Отбасы банк" АҚ өзгертуге және толықтыруға мына мекенжай бойынша "Отбасы банк" АҚ www.hcsbk.kz интернет-ресурсында біржақты тәртіппен келіседі;

4) егер банкте қосылу туралы осы өтініш болса, өтініш беруші/алушы шарттың оқылмағандығының/қабылданбағандығының дәлелі ретінде шартта қолдың жоқтығына сілтеме жасауға құқығы жоқ;

 5) "Отбасы банк" АҚ шарт бойынша қызмет көрсету талаптары, біржолғы зейнетақы төлемі сомасының мақсатты пайдаланылуын растау үшін қажетті құжаттардың тізбесі туралы, шарт бойынша міндеттемелер орындалмаған жағдайдағы жауапкершілік және ықтимал тәуекелдер туралы толық ақпарат берілді;

 6) *(№1 Қосымшаның 14-Қосымшасының 6-тармақшасы 15.09.2021 ж. №153 БШ-мен алынып тасталды.)*

.

\_\_\_\_\_\_\_\_\_\_\_\_\_\_\_\_\_\_  күні Жеке тұлғалардың электрондық цифрлық қолтаңбасымен қол қойылды